William Brenton

William Brenton (* in dat fröhe 17. Johrhunnert in England; † 1674 in Newport, Rhode Island) weer en engelschen Politiker.

De Brentons weren en riek Familie in de Tied, as Korl I. regeert hett. Se hebbt in Hammersmith (London) leevt. Na de Utwannerung na Neeengland weer William Brenton Afornten in Boston. Later weer he Viezguvernör von de Kolonie Rhode Island. Von 1660 bet 1661 weer he Präsident von de Kolonie. Ünner de Charta von Korl II. weer he von 1666 bet 1669 Guvernör in de Kolonie. Brenton hett för siene Utmeetarbeiden in de Kolonie en groot Stück Land tospraken kregen. He hett en groten Deel von Newport vermeten un plaant un dor en groot Huus in de Neegd von dat hüdige Fort Adams boot. He weer Quäker.Radical Origins: Early Mormon Converts and Their Colonial Ancestors von Val D. Rust, University of Illinois Press, 2004, ISBN 0252029100, ISBN 9780252029103, Seite 37

 Ehren 

De Brentons Point un dat Brentons Reef sünd na em nöömt.Brenton Point State Park History

 Footnoten 

Kategorie:Boren in dat 17. Johrhunnert
Kategorie:Storven 1674
Kategorie:Mann